open-index/open-wikipedia-markdown huggingface dataset:
Al-Battání

**Al-Battání**, v latinizovanej forme **Albatenius** alebo **Albategnius**,  *Abú Abd Alláh Muhammad bin Džábir bin Sinán ar-Rakkí al-Harrání as-Sábí al-Battání* (* ~ 850, Harran dnes Turecko  † 929, pri Samarre) bol arabský astronóm, astrológ a matematik.

Pomocou vtedajších astronomických prístrojov spresnil hodnotu trvania roka na 365 dní, 5 hodín, 46 minút a 24 sekúnd, spresnil aj hodnoty precesie a sklonu ekliptiky.

Vytvoril dielo pozostávajúce z 57 astronomických tabuliek s názvom *Az-Zídž as-Sábi’* zahrňujúce polohy Mesiaca, Slnka a planét, ktoré svojou presnosťou predstihli *[[Almagest]]*. Tabuľky preložil v roku 1116 Plato Tiburtinus do latinčiny pod názvom *De motu stellarum* a mali veľký vplyv na rozvoj európskej astronómie. Vyšli tlačou dokonca ešte v rokoch 1537 a 1645.

Battáního vplyv spomína aj Mikuláš Kopernik vo svojom revolučnom diele *[[De revolutionibus orbium coelestium]]* z roku 1543.

Je po ňom pomenovaný kráter *Albategnius* na Mesiaci.

## Zdroje

*
*

Kategória:Narodenia v 850
Kategória:Úmrtia v 929
Kategória:Astronómovia arabského pôvodu
Kategória:Matematici arabského pôvodu
Kategória:Stredovekí astronómovia
Béla Angyal (politik)

Ing. **Béla Angyal** (* 22. máj 1958, Kolárovo) je slovenský úradník (zastávajúci niekoľko významných pozícií, napríklad predseda Úradu pre verejné obstarávanie) a politik (poslanec Nitrianskeho samosprávneho kraja). Je členom SMK, pred zjednotením do koalície bol členom predsedníctva Maďarskej občianskej strany. Je ženatý, má dve deti. Býva v Kolárove.

Vysokoškolské vzdelanie získal na Elektrotechnickej fakulte Českého vysokého učenia technického v Prahe v rokoch 1977-1982. Po skončení vysokej školy začal pracovať v Rozvodnom závode ZSE Komárno ako technik. 

Od roku 1994 do roku 1999 bol zástupcom primátora mesta Kolárovo. Od roku 1999 pôsobil jeden rok na Úrade vlády SR ako riaditeľ odboru menšín. V období rokov 2000 až 2002 pracoval na Úrade pre verejné obstarávanie vo funkcii riaditeľa kancelárie predsedu. Neskôr, až do marca 2005 pracoval na Ministerstve pôdohospodárstva SR pod vedením ministra Zsolta Simona. Od 1. januára 2003 sa na ministerstve stal vedúcim služobného úradu.

Krátko na to, 10. marca 2005 nastúpil do funkcie predsedu Úradu pre verejné obstarávanie. 

Kategória:Narodenia 22. mája
Kategória:Narodenia v 1958
Kategória:Slovenskí politici
Kategória:Poslanci Nitrianskeho samosprávneho kraja
Kategória:Absolventi Českého vysokého učení technického
Samarské metro

80px|left
right|thumb|Mapa samarského metra
right|thumb|Stanica Samarskaja

**Samarské metro** (rus. *Самарский Метрополитен*) je podzemná rýchlodráha v Samare. Otvorená bola v roku 1987, je to piate metro v Rusku a dvanáste v bývalom ZSSR.

## Vznik a vývoj
Mohutný rozvoj mesta v druhej polovici 20. storočia mal za následok značný rast počtu obyvateľov. Situácia spôsobovala rastúce dopravné problémy. Prvé projekty metra sa objavili v 70. rokoch, o desať rokov neskôr sa začalo s výstavbou. Prvý úsek metra navrhol moskovský ústav Metrogiprotrans, schválený bol 23. mája 1980. Išlo o úsek dlhý 17,3 km s trinástimi stanicami. Náklady boli 225 miliónov rubľov, zabezpečená mala byť doprava centra mesta a priemyselnej Bezymjanskej zóny.

Otvorenie prvého úseku bolo 25. decembra 1987. Prvý úsek Pobieda – Jungorodok) mal 4 stanice, celá plánovaná trať nebola dobudovaná, a jedno depo. Nová trať skrátila spojenie medzi priemyselnými štvrťami na okraji mesta s obytnými v centre. Vo vtedajšom Kujbyševe bol sprevádzkovaný *Kujbyševskij metropoliten*. Všetky stanice boli podzemné okrem povrchovej stanice Jungorodok.

Prvý úsek dlhý 4,5 km sa začal po svojom otvorení na severozápadnom konci predlžovať. Stavebné práce spomalil rozpad ZSSR, finančné prostriedky na stavbu metra klesali každoročne, a následná zmena spoločensko-ekonomických podmienok v krajine. Celý projekt bol prevedený na mesto, zrušená bola celoruská jednota organizácie výstavby podzemných dráh v krajine. V roku 1992 bola otvorená stanica Sovětskaja hoci Sovietsky zväz už rok neexistoval, prevádzkovaná trasa sa rozšírila o 1623 metrov. Stanica Sportivnaja sa sprevádzkovala o rok neskôr, v marci 1993 a Gagarinskaja v decembri. Ďalším prírastkom bolo sprevádzkovanie 1 300 metrov jednokoľajového úseku ukončeného stanicou Moskovskaja v decembri 2002, druhá polovica bola otvorená po dokončení stanice Rossijskaja v roku 2007. Na tejto linke bola v roku 2014 otvorená posledná stanica *Alabinskaja*.

## Iné projekty

## Externé odkazy
* Informácie na stránkach UrbanRail.net (vrátane mapy, po anglicky) 
* Stránka o samarskom metre (po rusky)
* Štatistiky (po česky)
* Pôvodný plán na postup výstavby siete metra (po rusky)
* Postrehy o Samarskom metre, vrátane zaujímavého a originálneho hlásenia

Samara
Metro
Dorfbahn Serfaus

|}

**Dorfbahn Serfaus** je podzemná rýchlodráha v tirolskej obci Serfaus v Rakúsku. 

S dĺžkou 1 280 metrov ide o jeden z najmenších systémov svojho druhu. Po švajčiarskej Mühleggbahn v St. Gallene a tureckej Tünel v Istanbule je treťou najkratšou podzemnou dráhou na svete. Na jednokoľajnej trati sa nachádzajú štyri stanice a cestovné je bezplatné.

Súprava nejazdí po koľajniciach, ale po betónovej doske na vzduchových vankúšoch rýchlosťou . Od októbra 2017 premáva s tromi vagónmi a kapacitou 400 miest. 

## Dejiny
V 70. rokoch sa rozhodlo obecné zastupiteľstvo, že z lyžiarskeho strediska úplne vytlačí automobilovú dopravu. Preto vzniklo priamo na začiatku veľké parkovisko a ďalej bolo potrebné ísť autobusom. Autobusová doprava bola však veľmi vyťažená a rozhodlo sa v decembri 1984, že doprava sa presunie pod zem. Pre vyhĺbenie tunela bolo potrebné zmeniť hlavnú triedu na stavenisko. Výstavba prebiehala rok a systém bol otvorený v decembri roku 1985 a nahradil automobilovú dopravu. 

## Modernizácia
Do apríla 2017 na trati premávala jedna dvojvozňová súprava s kapacitou 270 osôb, avšak pre stále sa zvyšujúci počet návštevníkov a to prevažne počas zimnej sezóny, od roku 2017 do roku 2019 prebiehajú v čase mimo sezónu rekonštrukčné práce. Modernizácia zahŕňa výmenu súpravy, rozšírenie staníc a upravenie profilu dráhy. Nová súprava má prepraviť až 3000 cestujúcich za hodinu, teda takmer dvojnásobok oproti predošlým 1600 cestujúcim. Taktiež sa má skrátiť cestovný čas z desiatich minút na deväť. 

## Referencie

## Iné projekty

## Externé odkazy
* Informácie a fotografie (po anglicky)
* Galéria staníc 

Serfaus
Kategória:Doprava v Tirolsku
Dniprovské metro

80px|left

**Dniprovské metro** (; *Dniprovskyj metropoliten*) je podzemná rýchlodráha v Dnipre. V súčasnosti ho tvorí jedna linka so šiestimi stanicami.

Je to tretia podzemná rýchlodráha na Ukrajine. Funguje od roku 1995, v prevádzke je od 5:30 do 23:00 a ročne prepraví okolo 8 miliónov cestujúcich. Rozchod koľají je  a napätie je 824 V.

## Dejiny a budúcnosť
Metro bolo otvorené 29. decembra 1995 so šiestimi stanicami a dĺžkou . Ďalšie tri stanice na  dlhom úseku východne od súčasne prevádzkovanej trate sú vo výstavbe. S ich otvorením sa počítalo v roku 2024, no po začiatku ruskej invázie na Ukrajinu sa stavebné práce zastavili, pretože turecká firma, ktorá ich vykonávala, odišla z krajiny. Perspektívne je plánovaná druhá linka, ktorá by mala viesť pod riekou Dneper. Celkovo by mala mať sieť dĺžku  a tri linky.

## Stanice
Zo šiestich staníc je päť hlboko založených a jedna plytko založená. Štyri sú jednoloďové, jedna pilierová a jedna plytko založená pilierová trojloďová. Výzdoba staníc je v typickom sovietskom štýle, často je použitý mramor a ostatné druhy dekoratívneho kameňa. 

## Vozidlový park
V prevádzky sú vozidlá série 81-71 podobné ako v Prahe, Budapešti a Varšave. V čase otvorenia metra jazdili v päťvozových súpravách, ktoré boli neskôr skrátené na troj- a štvorvozové kvôli nízkemu využitiu podzemnej rýchlodráhy.

## Stanice
Prevádzkované stanice:
* Pokrovska
* Prospekt Svobody
* Zavodska
* Metalurhiv
* Metrobudivnykiv
* Vokzaľna

Rozostavané stanice:
* Teatraľna
* Centraľna
* Muzejna

## Referencie

## Iné projekty

## Externé odkazy
* Informácie na stránkach Urbanrail.net  
* Informácie na stránkach mesta 
* Stránka o všetkých podzemných dráhach bývalého ZSSR   
* Profil prevádzky na stránke Subways.net  

Kategória:Doprava v Dnipru
Kategória:Metrá
Béla Angyal

**Béla Angyal** môže byť:
* maďarský historik žijúci v Kolárove, pozri Béla Angyal (historik).
* politik a úradník, zastávajúci niekoľko významných pozícií, napríklad predseda Úradu pre verejné obstarávanie, ako politik poslanec nitrianskeho samosprávneho kraja, pozri Béla Angyal (politik).
Dnepropetrovsk

**Dnepropetrovsk** (; ) je štvrté najväčšie mesto na Ukrajine. Má rozlohu 397&nbsp;km² a okolo 1&nbsp;milióna obyvateľov. Je to oblastné mesto a dôležitý prístav na rieke Dneper.

Dnipro je významný priemyselný, ekonomický a dopravný uzol. V meste sa nachádza metalurgický a špeciálny priemysel. Najvýznamnejšie je hutníctvo železa, kovoobrábanie, výroba strojov a iný ťažký priemysel.  Mesto má svoje metro a medzinárodné letisko.

## Názov
V rokoch 17761796 bolo mesto pomenované **Jekaterinoslav** (), podľa ruskej cárovnej Kataríny II. Neskôr v rokoch 17961802 sa mesto nazývalo **Novorossijsk** (). Po smrti Pavla I. sa znovu začal používať názov *Jekaterinoslav*, ktorý zotrval až do sovietskej éry, keď mesto premenovali na **Dnepropetrovsk** (; ), na počesť ukrajinského boľševického revolucionára Grigorija Petrovského. Toto pomenovanie vydržalo 90 rokov, kým ho 19. mája 2016 ukrajinský parlament v rámci odstraňovania sovietskych názvov zmenil na *Dnipro* (; ). V slovenčine však naďalej platí názov „Dnepropetrovsk“.

## Dejiny
Mesto bolo založené v roku 1783. Priemyselný rozvoj sa začal výstavbou železnice Donbas-Kryvyj Rih v roku 1884. Od roku 1887 v meste fungoval metalurgický závod s vysokou pecou, v nasledujúcich rokoch bola spustená aj valcovňa. Obyvatelia mesta sa zúčastnili ruskej revolúcie v rokoch 1905 - 1907.

Počas druhej svetovej vojny mesto 25. augusta 1941 okupovali nacistické vojská. Oslobodený sovietskymi vojskami bol až po viac než dvoch rokoch 25. októbra 1943.

V období po druhej svetovej vojne malo mesto štatút uzatvoreného mesta a bolo neprístupné pre osoby žijúce v zahraničí z dôvodu prítomnosti špeciálnej výroby rakiet a iných zbraní.

V roku 2016 sa v rámci odstraňovania sovietskych názvov na Ukrajine zmenil názov z Dnepropetrovsk na Dnipro.

Počas ruskej invázie na Ukrajinu bolo mesto viackrát terčom ruských leteckých, resp. raketových útokov. 14. januára 2023 zasiahla 10-poschodový obytný dom na ulici Naberežna Peremohy ruská strela Ch-22. Útok si vyžiadal najmenej 45 obetí (z toho 6 detí) a 80 ranených.

## Referencie

## Iné projekty


Kategória:Mestá na Ukrajine
Kategória:Geografia Dnepropetrovskej oblasti
Nižnonovgorodské metro

80px|left
right|300px|thumb|Schéma siete

**Nižnonovgorodské metro** je sieť dvoch liniek podzemnej rýchlodráhy v Nižnom Novgorode. Má dĺžku  a trinásť staníc, pričom denne prepraví okolo 150-tisíc ľudí.

## Dejiny
Mesto s vtedajším názvom Gorkij malo v 70. rokoch 20. storočia okolo milión obyvateľov, čo kládlo veľké nároky na dopravnú sieť a zástupcovia mesta sa rozhodli situáciu riešiť. Medzi rýchlodrážnou električkou a podzemnou dráhou zvíťazilo metro a stavať sa začalo v roku 1976.

Výstavba prvého úseku linky Avtozavodskaja trvala 8 rokov, úsek mal dĺžku  a mal šesť staníc, koncové stanice boli Moskovskaja v centre mesta a Proletarskaja v južnej časti, neďaleko vzniklo depo. Trať bola otvorená 20. novembra 1985, bol to desiaty systém podzemnej dráhy sprevádzkovaný vo vtedajšom ZSSR. Otvorenie neprebehlo hladko, pôvodne bolo naplánované na výročie októbrovej revolúcie, vzhľadom na komplikácie sa oneskorilo o dva týždne.

Prvá linka bola dvakrát predĺžená, prvýkrát v roku 1987 do stanice Komsomolskaja, druhýkrát v roku 1989 do stanice Park Kultury. Vzhľadom na pád ZSSR na začiatku 90. rokov 20. storočia sa mesto, podobne ako ostatné mestá v bývalom ZSSR, dostalo do problematickej ekonomickej situácie, termíny otvárania ďalších úsekov sa oneskorovali. Na konci roka 1993 dopravný podnik otvoril prvé tri stanice novej linky Sormovskaja, ktorá sa kríži s prvou linkou v stanici Moskovskaja kříží. Roku 2002 k Sormovskej linke pribudla stanica Bureviestnik, v súčasnosti sa pokračuje na stavbe ďalších staníc tejto linky.

Do budúcnosti existujú plány na rozšírenie siete na , obe linky sa majú predĺžiť a na druhej strane rieky Oka má vzniknúť tretia linka.

### Chronológia otvárania jednotlivých úsekov
* 20. november 1985: Moskovskaja - Proletarskaja
* 8. august 1987: Proletarskaja - Komsomolskaja
* 15. november 1989: Komsomolskaja - Park Kultury
* 20. december 1993: Moskovskaja - Burnakovskaja
* 9. september 2002: Burnakovskaja - Bureviestnik
* 4. november 2012: Moskovskaja - Gorkovskaja
* 2027: Gorkovskaja - Nicolaevskaja (projekt)

## Linky

## Vozový park
Vozový park metra tvoria súpravy série 81.717/714, produkované Mytiščinským závodom pri Moskve. Sú prevádzkované vo štvorvozňových súpravách. Napájanie je zabezpečené treťou prívodnou koľajnicou s napätím 825 V.

## Iné projekty

## Externé odkazy
* Profil prevádzky na stránkach Urbanrail.net (po anglicky) 
* Galéria na stránkach Metrowalks.ru 

Kategória:Doprava v Nižnom Novgorode
Nižný Novgorod
Jurij Petrovič Arťuchin

**Jurij Petrovič Arťuchin** (; * 22. júl 1930, Peršutino – † 4. august 1998, Hviezdne mestečko) bol sovietsky kozmonaut, účastník misie Sojuz 14.

## Život
Otca, ktorý slúžil u letectva a krátko po začatí vojny bol zostrelený, stratil v roku 1941. V deviatej triede sa rozhodol ísť v otcových šľapajach a začal navštevovať balašovské učilište pilotov. Zo zdravotných dôvodov mu nebolo umožnené lietať a tak prešiel na serpuchovské letecké technické učilište. Po dvoch rokoch výuky sa v roku 1950 v hodnosti podporučíka stal starším technikom letky. Po čase začal študovať na Vojenskej leteckej akadémii v Moskve. Po úspešnom absolvovaní získal titul inžiniera. V roku 1963 bol prijatý do oddielu kozmonautov a v roku 1974 absolvoval let kozmickou loďou Sojuz 14 na vedeckú stanicu Saľut 3 vo funkcii palubného inžiniera. Letel s kozmonautom Popovičom a spoločne na stanici pracovali 14 dní  (Štartovali 3. júla 1974 a pristáli 19. júla 1974). Počas letu plnili národohospodársky a vedecký program. Neskôr absolvoval ďalšiu vysokú školu, v roku 1980 sa stal kandidátom vied a dostával ďalšie vyššie vojenské funkcie, do kozmu už neletel. V roku 1990 dosiahol hodnosť plukovníka. Bol ženatý, mal dve deti. V roku 1992 bol penzionovaný. Zomrel v dôsledku choroby vo svojich 68 rokoch.

## Iné projekty

## Zdroje
* 
* *[[Encyklopédia astronómie]].* Osveta, 1987.

Kategória:Sovietski kozmonauti
Kategória:Sovietski letci
Kazaň

**Kazaň** je mesto v európskej časti Ruska na ľavom brehu rieky Volgy. Má rozlohu 425,2 km², 1,243 milióna obyvateľov a je administratívnym centrom Tatárska. Je veľkým priemyselným, obchodným a kultúrnym centrom, je najvýznamnejším centrom tatárskej kultúry. Leží na sútoku Volgy a rieky Kazanka. Takisto je aj významným prístavom a miestny kremeľ je na zozname Svetového dedičstva UNESCO.

## Iné projekty

## Partnerské mestá
*  Ankara, Turecko
* 20px Braunschweig, Nemecko
* 20px College Station, Texas, USA
* 20px Džidda, Saudská Arábia
*  Eskişehir, Turecko
* 20px Istanbul, Turecko
*  Nursultan, Kazachstan


Kategória:Mestá v Rusku
Kategória:Sídla na Volge
Kategória:Geografia Tatárska
Publicista

**Publicista** je človek, ktorý aktívne vykonáva publicistiku, t. j. snaží sa ovplyvniť, ako verejnosť vníma určitú osobu, vec či prípad, a zvýšiť ich publicitu. Vyjadruje sa k rôznym, často aktuálnym, témam, predovšetkým hospodárskym, politickým, sociálnym, či kultúrnym. Koná tak hlavne v novinách, ale aj v televízií, rozhlase, filme alebo na Internete.

Kategória:Publicisti
Kategória:Literatúra
Dištrikt

**Dištrikt** môže byť:
* v niektorých (spravidla historických) kontextoch preklad angl./franc. *district*, lat. *districtus*, špan. *districto* (inak prekladané ako okres, pre celky iné ako územnosprávne jednotky štátu aj ako obvod), pozri okres a obvod
* (najmä v dejinách nemecky hovoriacich krajín, Poľska a Rakúskej monarchie) preklad nem. *Distrikt*; špecificky v dejinách Uhorska:
** územnosprávna jednotka v rokoch 17851790, pozri jozefínsky dištrikt
** územnosprávne jednotky v rokoch 18491859, pozri bachovský civilný dištrikt a bachovský vojenský dištrikt
** menšie územné jednotky so špeciálnym postavením do 19. storočia, napr. Districtus Jazygum et Cumanum, Oppida sedecim Scepusiensia, Oppida privilegiata Hajdonicalia
* jeden z možných prekladov lat. *districtus*/*circulus*, nem. *Kreis*, maď. *kerület* na označenie jedného zo štyroch veľkých formálnych zoskupení uhorských stolíc v 18. a 19. storočí (Preddunajský, Zadunajský, Predtiský a Zátiský dištrikt; iné preklady: kraj, obvod), pozri obvod (veľký, Uhorsko)
* najvyššia územnosprávna jednotka evanjelickej cirkvi augsburského vyznania, spoločenstvo seniorátov, pozri dištrikt (evanjelici)
* územnosprávna jednotka v niektorých krajinách, napr.:
** druhá najvyššia územnosprávna jednotka v Južnej Afrike (afrik. *distrikte*), pozri dištrikt (Južná Afrika)
** územnosprávna jednotka v Portugalsku (port. *distritos*), pozri dištrikt (Portugalsko)
** druhá najvyššia územnosprávna jednotka na Srí Lanke (sinh. දිස්ත්‍රි‌ක්‌ක *distrikka*), pozri dištrikt (Srí Lanka)
Prefektúra

**Prefektúra** môže byť:
*úrad prefekta (v najrôznejších významoch) a často aj budova či miestnosť tohto úradu, pozri prefekt
*vo Francúzsku aj: hlavné mesto departementu alebo regiónu, pozri prefektúra (Francúzsko)
*územnosprávna jednotka:
**v starovekom Ríme za cisárstva, pozri prefektúra (staroveký Rím)
**v Japonsku, pozri prefektúra (Japonsko)
**v Albánsku: iný názov pre kraj, pozri kraj (Albánsko)
**v Stredoafrickej republike, pozri prefektúra (Stredoafrická republika)
**do roku 1999 v Čade, pozri prefektúra (Čad)
**do roku 2005 v Rwande, pozri prefektúra (Rwanda)
**v Číne – názov pre viacero súčasných a minulých územnosprávnych jednotiek; pozri prefektúra (Čína)
**v Grécku, pozri prefektúra (Grécko)
Poráčsky potok

**Poráčsky potok** je potok na dolnom Spiši, v juhovýchodnej časti okresu Spišská Nová Ves. Je to ľavostranný prítok Slovinského potoka, meria 11,4 km a je tokom VI. rádu. 

Preteká v severnej časti Volovských vrchoch, v podcelku Hnilecké vrchy, v časti Galmus. Pramení na severnom svahu Bukovca () v nadmorskej výške cca  

Najprv tečie na severoseverovýchod, esovito sa stáča a priberá najprv ľavostranný prítok zo severovýchodného svahu Holého vrchu (), následne pravostranný prítok prameniaci južne od Suchého vrchu (). Potom tečie na krátkom úseku na sever, zľava priberá krátky prítok prameniaci južne od obce Poráč, postupne sa stáča k východu a z ľavej strany priberá ďalšie dva krátke prítoky vznikajúce na území obce. Ďalej už pokračuje prevažne východným smerom, preteká Poráčskou dolinou a oddeľuje krajinársky hodnotné útvary, bralnaté Červené skaly na severe a masív Slovinskej skaly na juhu. V doline priberá postupne viaceré prítoky, najprv pri rekreačnej osade Poráčska Dolina pravostranný prameniaci severne od kóty 981,6 m a krátky ľavostranný prerezávajúci sa cez Červené skaly, potom pravostranný prítok spod Slovinskej hory (), nasleduje ľavostranný prítok prameniaci pod sedlom Nad Sejkovou (tiež sa prerezáva cez Červené skaly a neďaleko chaty Čierny bocian ústi v nadmorskej výške  do Poráčskeho potoka). Ďalej ešte priberá pravostranný prítok vznikajúci na juhovýchodnom svahu Matisovca () a krátky prítok prameniaci severovýchodne od vrchu Hŕbok (). Napokon preteká obcou Slovinky, kde zľava priberá posledný prítok, z južného svahu Bielej skaly () a na okraji obce sa v nadmorskej výške približne  vlieva do Slovinského potoka.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v okrese Spišská Nová Ves
Kategória:Vodné toky vo Volovských vrchoch
Kazanské metro

80px|left
right|thumb|Schéma siete

**Kazanské metro** je podzemná rýchlodráha, v ruskom meste Kazaň.

## Vznik a plány do budúcnosti
Prvý a zatiaľ jediný úsek dlhý  bol sprevádzkovaný 27. augusta 2005, staval sa od roku 1997. Okrem súčasnej jednej linky sa plánujú ďalšie dve (Vokzalnaja a Privolžsko-Savinovskaja), otvárané majú byť postupne v ďalších desaťročiach. Má byť vybudované aj ľahké metro, ktoré spojí letisko so zvyškom siete.

## Opis prevádzky
Metro má v súčasnosti v prevádzke jednu oranžovú linku, ktorá je označovaná ako Centrálna linka, ktorá má 5 staníc, a to konkrétne stanice Kremľovskaja, Ploščaď Gabdullja Tukaja, Sukonnaja Sloboda, Ametevo, Gorki. Väčšina staníc je podzemná, výnimkou je Ametevo, ktoré sa nachádza na moste nad diaľnicou. Stanice sú bohato zdobené, obkladané rôznymi druhmi kameňa. Tunely sú jednokoľajové, podobne ako v Londýne alebo Moskve. Všetky nápisy sú dvojjazyčné, v ruštine a tatárčine.

## Galéria

Obrázok:Kazan Metro Kremlevskaya 08-2016 img2.jpg|Vstup do metra, stanica Kremľovskaja
Obrázok:Kazan Metro Kremlevskaya 08-2016 img1.jpg|Stanica Kremľovskaja
Obrázok:Kazan Metro TukaySquare 08-2016.jpg|Stanica Ploščaď Tukaja
Obrázok:Kazan Metro Sukonnaya Sloboda 08-2016 img2.jpg|Stanica Sukonnaja Sloboda
Obrázok:Kazan_Metro_Ametiyevo_Station_Outside.jpg|Stanica Ametjevo (pohľad zvonku)
Obrázok:Kazan_Metro_Ametiyevo_Station.jpg|Stanica Ametevo (pohľad zvnútra)
Obrázok:Kazan Metro ProspektPobedy 08-2016.jpg|Stanica Prospekt Pobedy


## Iné projekty
.

## Externé odkazy
* Informácia na stránkach UrbanRail.net (po anglicky) 
* Informácie na stránkach Metrosoyuza (po nemecky)
* Detailná stránka (po rusky)

Kazaň
Kategória:Doprava v Kazani
Satalice

náhľad|Satalice
**Satalice** sú historická obec, katastrálne územie a od roku 1990 pod názvom **Praha-Satalice** tiež mestská časť Prahy. Je tu evidovaných 50 ulíc a 695 adries. Žije tu 2023 obyvateľov. K Prahe boli pripojené v roku 1974 a začlenené do mestského obvodu Praha 9. 24. novembra 1990 potom vzniká moderná mestská časť Praha-Satalice.

## Iné projekty

## Externé odkazy
* Oficiálne stránky mestskej časti


Kategória:Praha
81-71

right|thumb|Čelný vozeň súpravy typu 81-71 v Moskve

**81–71** je typ sovietskych súprav metra vyrábaných v Mytiščinskom strojárskom závode pri Moskve. Tento typ bol vyvinutý hlavne na základe požiadaviek pražského dopravného podniku, ale bol dodávaný aj do ostatných socialistických krajín združených v RVHP. V Moskve tieto vozidlá jazdia od roku 1976, v Prahe od roku 1978. V roku 2009 bola v Prahe prevádzka týchto súprav ukončená, nahradili ich súpravy 81-71M na linkách A, B (prerobené a rekonštruované súpravy 81-71) a na linke C súpravy Siemens M1. V 80. a 90. rokoch boli vykonané rôzne modernizácie týchto vlakov, vzniklo tak veľa podtypov tejto súpravy.

Kategória:Dráhové vozidlá
Kategória:Pražské metro
Kategória:Moskovské metro
Patricia Aburdeneová

**Patricia Aburdeneová** je americká futurologička, novinárka, publicistka, prednášateľka a poradkyňa.

## Kariéra
Zaoberá sa informačnou spoločnosťou, vodcovstvom v informačnej ekonomike, budúcnosťou korporácií a pôsobením žien v manažmente a vo funkcií lídrov. Od roku 1978 pôsobila ako novinárka v časopise Forbes. Od roku 1993 do roku 1996 pôsobila na Radcliffe College v Cambridge v Massachusetts. Od roku 1997 prednáša vodcovstvo a samoorganizáciu. Je bývalou manželkou a spolupracovníčkou amerického futurológa Johna Naisbitta. Je spoluautorkou viacerých kníh, ktoré s nim napísala. Je držiteľkou štyroch čestných doktorátov. Žije v Telluride v Colorade a v Cambridge.

## Dielo
Je autorkou, alebo spoluautorkou kníh *Re-Inventing the Corporation. Transforming Your Job and Your Company for the New Information Society* (spoluautor) (1985), *Megatrends 2000. Ten New Directions For the 1990´s* (spoluautor) (1990), *Megatrends for Woman. From Liberation to Leadership* (spoluautor)  (1992), *When the Canary Stops Singing. Women´s Perspectives on Transforming Business* (predslov) (1994), *Megatrends 2010. The Rise of Conscious Capitalism. Seven New Trends That Will Transform How You Work, Live, and Invest* (2005).

## Bibliografia
* Naisbitt, John, Aburdene, Patricia: Reinventing the Corporation. Transforming Your Job and Your Company for the New Information Society. 1985 
* Naisbitt, John, Aburdene, Patricia: Megatrends 2000. Ten New Directions for the 1990´s. William Morrow and Company, Inc., New York, NY 1990, ISBN 0-688-07224-0
* Aburdene, Patricia: Megatrends 2010. The Rise of Conscious Capitalism. Seven New Trends That Will Transform How You Work, Live, and Invest. Hampton Roads Publishing Company. 2005, ISBN 1-57174456-8

### Knihy v slovenskom jazyku
* Naisbitt, John, Aburdeneová, Patricia: Megatrendy 2000. Desať nových smerov na deväťdesiate roky. Bradlo, Bratislava 1992

## Externé odkazy
* Oficiálna stránka

Kategória:Futurológovia
Kategória:Informačná spoločnosť
Kategória:Novinári USA
Kategória:Publicisti USA
Global Business Network

**Global Business Network GBN** je globálny think tank. Zaoberá sa dlhodobými vývojovými trendmi a vypracovávaním dlhodobých scenárov budúceho vývoja s dôrazom na biznis a politiku. Global Business Network založili v roku 1987 Peter Schwartz, James Ogilvy, Lawrence Wilkinson, Stewart Brand a Napier Collyns. GBN sídli v Emeryville v štáte Kalifornia v USA. Vydáva spravodaje Deeper News a NETVIEW.

## Externé odkazy
* Global Business Network 

Kategória:Organizácie v USA
Kategória:Futurologické organizácie
Kategória:Organizácie založené v 1987
Jekaterinburg

**Jekaterinburg** (rus. *Екатеринбург*) je štvrté najväčšie mesto v Rusku po Moskve, Petrohrade a Novosibirsku. Má približne 1,5 milióna obyvateľov (2019). Je administratívnym centrom Sverdlovskej oblasti a celého Uralského federálneho okruhu. Medzi rokmi 1924 a 1991 malo názov *Sverdlovsk*, po boľševickom vodcovi menom Jakov Sverdlov. Dominantou mesta je jazero Šartaš, ktoré sa nachádza v severovýchodnej časti. Okrem iného je Jekaterinburg aj mestom univerzít a vojenských výskumných objektov.

Mesto leží na východných svahoch pohoria Ural, na rieke Iseť.

## Kultúra
V Jekaterinburgu pôsobia divadelné spoločnosti ako napríklad Akadémia baletu a opery, Sverdlovské štátne akademické divadlo hudobnej komédie (Sverdlovskaja muzkomedija), komorné divadlo Volchonka a Koľada.

## Referencie

## Iné projekty
Algonquin Radio Observatory

náhľad|vpravo|Thoth telescope v roku 2013
**Algonquin Radio Observatory** je rádioastronomické observatórium Kanadskej národnej rady pre výskum (Algonquin Provincial Park v Ontáriu; -78°4,4'; +45°57,3'; 260 m). V činnosti od roku 1966. Od roku 1975 je súčasťou ústavu Herzberg Institute of Astrophysics. Observatórium sa zameriava na výskum jemnej štruktúry rádiových zdrojov. 

## Hlavné prístroje
* rádiový ďalekohľad so 46 m pohyblivou parabolickou anténou, 
* 10 m rádiový ďalekohľad, 
* slnečný viacprvkový rádiový interferometer
* 18 m rádiový ďalekohľad z observatória torontskej univerzity, David Dunlap Observatory

Kategória:Astronomické observatóriá v Kanade
Kategória:Rádioteleskopy
Kategória:Stavby v Ontáriu
Jekaterinburské metro

80px|left
thumb|Stanica Dinamo

**Jekaterinburské metro** (rus. *Екатеринбургский Метрополитен*) je podzemná rýchlodráha pod ruským veľkomestom Jekaterinburg, predtým *Sverdlovsk*.

V súčasnosti ju tvorí jedna červená linka s deviatimi stanicami s dĺžkou 12,7 km. Jej súčasťou je depo (Depo Kalinovskoje), kde je umiestnených 56 vozňov typu 81-71, pôvodom z Mytiščinského závodu. Sú vypravované v štvorvozových súpravách, pričom stanice sú konštruované až na päťvozové. Rozchod koľají je 1 524 mm a v roku 2018 metro prepravilo 47,4 miliónov cestujúcich.

## Dejiny
Jekaterinburg sa začal počas priemyselnej revolúcie rýchlo rozvíjať a časom sa stal centrom celej oblasti Uralu. V 60. a 70. rokoch 20. storočia mal milión obyvateľov a začali vznikať prvé plány na výstavbu metra.

Projekt vzniku systému troch liniek s prestupným trojuholníkom bol schválený v roku 1980 a o dva roky neskôr sa začalo stavať. Vzhľadom na rozmanitosť terénu sa rozhodlo о kombinácii plytkého a hlbokého založenia staníc. Prvý úsek s troma stanicami (Prospekt Kosmonavtov, Uralmaš a Mašinostroitelej) bol otvorený ako trinásty systém metra v ZSSR 26. apríla 1991.

Zatiaľ čo Rusko zachvátila po rozpade ZSSR silná ekonomická kríza, ktorá v celej krajina utlmila výstavbu podzemných dráh, v Jekaterinburgu stavba pokračovala vďaka štedrým finančným injekciám prezidenta Borisa Jeľcina, pričom sa často predpokladá, že dôvodom bol Jeľcinov pôvod v tomto meste. V roku 1992 bola preto otvorená ďalšia stanica a o dva roky dve stanice, čím sa dĺžka metra zdvojnásobila. Posledné predĺženie bolo v roku 2002 s otvorením stanice Geologičeskaja.

V súčasnosti (2019) sa pracuje na dokončení prvej časti druhej linky so 4 stanicami.

### Chronologický prehľad sprevádzkovania jednotlivých úsekov

## Stanice
* Prospekt Kosmonavtov
* Uralmaš
* Mašinostroitelej
* Uraľskaja
* Dinamo
* Ploščaď 1905 goda (plánovaná ako prestupná)
* Geologičeskaja (plánovaná ako prestupná)

## Externé odkazy
* Neoficiálna stránka o metre v Jekaterinburgu (po rusky)
* Profil prevádzky na stránkach Urbanrail.net (po anglicky) 
* Galéria a informácie o prevádzke na stránkach Metametro.ru (po rusky)

Kategória:Metrá
Metro
Karmelit

thumb|left|Karmelit
thumb
thumb|Mapa siete

**Karmelit** (hebr. כרמלית) je podzemná rýchlodráha v izraelskom meste Haifa. Je pomenovaná podľa hory Karmel, na ktorej sa väčšina mesta rozkladá.

## Charakter prevádzky
Systém bol otvorený v roku 1959, o 30 rokov bol zrenovovaný v rokoch 1986-1992 a od začiatku 90. rokov 20. storočia je opäť v prevádzke. 

Patrí medzi najmenšie systémy svojho druhu na svete, tvorí ho jedna linka so šiestimi stanicami s dĺžkou 1800 metrov. Jednokoľajová trať s jednou výhybňou prekonáva prevýšenie 274 metrov, ide teda skôr o podzemnú lanovku ako o skutočné metro. Vozový park tvoria dve dvojvozové súpravy.

Karmelit býva často označovaný ako najmenší systém metra na svete, hoci napríklad Tünel v Istanbule je ešte kratší a v Karlových Varoch v Česku sa tiež nachádzajú veľmi krátke podzemné lanovky, ktorých dĺžka sa počíta na desiatky alebo stovky metrov.

## Význam
Kvôli malému počtu staníc a veľmi malej dĺžke nie je význam tohto systému pre dopravu významný, pretože väčšinu cestujúcich prepravujú autobusy súkromných dopravcov. Koncentrácia obyvateľstva v jednotlivých častiach mesta sa za 50 rokov od otvorenia Kermelitu zmenila a význam a vyťaženie jednotlivých staníc sa znížilo. Hoci prebehlo viacero diskusií o predĺžení systému do hustejšie obývaných častí mesta, vzhľadom na finančné možnosti, ktoré boli veľmi obmedzené, sa nezačalo realizovať žiadne rozšírenie.

Podľa správy za rok 2004 publikovanej v nasledujúcom roku a spracovanej podľa miestneho dopravného prieskumu počet cestujúcich Karmelitu stále klesá, denne ho používa okolo 2000 ľudí. Celá prevádzka je stratová, a to od roku 1992, kedy bola dokončená rekonštrukcia. Správa vyčíslila finančné straty medzi rokmi 1992 a 2003 na 191 miliónov izraelských šekelov.

## Postavenie
Na začiatku 21. storočia je Karmelit jediným systémom svojho druhu v Izraeli. Existujú projekty na výstavbu podzemných dráh v Jeruzaleme a Tel Avive, tie ale nespadajú do kategórie podzemných dráh, ktorých realizácia by bola možná v dohľadnej dobe.

## Stanice
* Kikar Pariz (Parížske námestie)
* Solel Bone
* Ha-nevijim
* Masada 
* Bnej Cion 
* Gan Ha-em

## Galéria

Carmelit 2018 car side.jpg|
Carmelit 2018 car seats.jpg|
CarmelitP4120027.JPG|
270 2010-09-06 07-57-45 Carmelit.JPG|


## Iné projekty

## Externé odkazy
* Official Carmelit
* Informácie na stránkach Urbanrail.net  
* Podrobná mapa 

Kategória:Haifa
Haifa
Micro-Electro-Mechanical Systems

**Micro-Electro-Mechanical Systems**, skratka **MEMS** (slovensky mikromechanické systémy, mikromechanika), označuje mechanické a elektromechanické konštrukcie veľmi malých rozmerov (pod 1 mm), ako aj technológie používané na ich prípravu. Pre ilustráciu rozmerov typických MEMS sa často používa priemer ľudského vlasu (asi 50 μm). 

## Materiály a technológie
Na prípravu MEMS sa využívajú technológie prevzaté z mikroelektroniky (t. j. výroby čipov):
* fotolitografia
* selektívne leptanie
* iónové odprašovanie
* selektívne nanášanie kovových a nekovových vrstiev

Podobne, aj materiály používané v MEMS sú často prevzaté z mikroelektroniky, napr. kremík, SiO2, rôzne kovy a polyméry.

## Súčasné využitie
* senzory
** senzory zrýchlenia použité na detekciu nárazu v automobile (iniciuje spustenie airbagu)
** vibračný gyroskop pre snímanie pohybu
* zobrazovacie prvky
** polia mikrozrkadiel

## Potenciálne využitie
* mikroroboty pre operácie vnútri ľudského tela (bez toho aby človek musel liezť pod skalpel - stačí keď prehltne "pilulku" a dané robotické systémy urobia všetko potrebné)
* miniatúrne motory, ktoré môžu byť použité v zabezpečovacích systémoch
* v špionážnej technike (ak sa už nevyužíva:) hlavne pre jeho malé rozmery 
* demonštrácia možností: 
** malé roboty menšie ako zrnko ryže 
** "kolotoč" pre blchy

Kategória:Elektronika
Kategória:Strojárstvo
Kategória:Mikrotechnológia
Xandria

**Xandria** je hudobná skupina založená a pôsobiaca najmä v Nemecku. Kombinovanie gotického metalu s prvkami symfonického a doom metalu a v mnohých prípadoch i rocku znemožňuje zaradenie skupiny do jedného samostatného štýlu.

## História skupiny
Kariéra Xandrie by sa dala rozdeliť do dvoch samostatných období, pričom prvým je samotné založenie skupiny v roku 1994 v nemeckom meste Bielefeld. Zaslúžili sa oň Marco Heubaum a Niki Weltz, ktorí medzi seba pribrali ešte niekoľko hudobníkov. Ich vzormi boli vtedy skupiny ako Tiamat alebo Paradise Lost. „Táto“ Xandria však dlho nevydržala – rozpadla sa v roku 1997 pre hudobné rozdiely.

V roku 1999 však došlo k „oživeniu“ skupiny Marcom Heubaumom, ktorému sa do tohto projektu podarilo získať nových ľudí. Skupina začala tým, že uverejnila na internete niekoľko svojich piesní na voľné stiahnutie.

To, že na poli rôznych MP3 portálov dosiahli úspech, vyústilo až do vydania debutového albumu v máji 2003. Niesol názov *Kill the Sun* a v nemeckých albumových rebríčkoch dosiahol 98. miesto. Nasledujúca nahrávka *Ravenheart* bola podstatne úspešnejšia – dokázala sa v tom istom rebríčku udržať sedem týždňov a dosiahla 36. priečku.

Rok 2005 znamenal pre skupinu vydanie tretieho albumu nazvaného *India*, ktorý sa vyšplhal na 30. miesto.

25. mája 2007 vydala Xandria ďalší album nazvaný *Salomé - The Seventh Veil*, ktorý obsahoval dvanásť piesní. Na jednej z nich sa podieľal aj Mika Tauriainen, člen skupiny Entwine.

30. apríla 2008 došlo k zmene na poste speváčky skupiny - Lisa Middelhauve Xandriu opustila zo súkromných dôvodov. Meno novej speváčky bolo oficiálne oznámené 8. februára 2009 - išlo Kerstin Bischof, známu aj pod umeleckým menom Lakonia.

## Zostava
* Marco Heubaum – gitara, klávesy (1994-)
* Nils Middelhauve – basová gitara (2004-)
* Gerit Lamm – bicie (2000-)
* Philip Restemeier – gitara (2001-)
*Aeva Maurelle - spev (2017-)

### Bývalí členovia
* Lisa Middelhauve-Schaphaus – spev, klavír (2000-2008)
* Andreas Litschel – klávesy (1996 - 1997)
* Holger Vester – basová gitara (1997)
* Manuel Vinke – gitara (1996 - 1997)
* Nicole Tobien – spev (1997)
* Jens Becker – gitara (1999 - 2000)
* Andreas Maske – gitara (2000 - 2001)
* Roland Krueger – basová gitara (1999 - 2004)
* Niki Weltz – bicie (do 1997)
*Kerstin Bischof – spev (2009 - 2010)
*Manuela Kraller - spev (2010 - 2013)
*Dianne van Giersbergen - spev (2013 - 2017)

## Diskografia
### Albumy
* *Kill the Sun* (2003)
* *Ravenheart* (2004)
* *India* (2005)
* *Salomé - The Seventh Veil* (2007)
* *Now & Forever - Best of Xandria* (2008)
*"Fire & Ashes (2015)

### Single
* *Eversleeping* (2004)
* *Save My Life* (2007)

### Demá
* *Demo* (1997)
* *Kill the Sun (Demo)* (2000)

### Promo CD
* *Kill the Sun (Promo)* (2003)
* *Ravenheart (Promo)* (2004)
* *In Love With the Darkness (Promo)* (2005)
* *Sisters of the Light* (2007) (ako Xandria vs. Jesus on Extasy)

## Externé odkazy
* Oficiálna stránka skupiny

Kategória:Nemecké heavymetalové hudobné skupiny
Kategória:Gotickometalové hudobné skupiny
Kategória:Hudobné skupiny z 2000
Pchjongjanské metro

80px|left
náhľad|Schéma siete
náhľad|Vlak Pchjongjanského metra

**Pchjongjanské metro** je podzemná rýchlodráha v Pchjongjangu, ktorú tvoria dve linky nazývané Čolima a Hioksin. Je to jediný systém svojho druhu v Severnej Kórei.

## Charakter prevádzky
Sieť metra je kompletne podzemná, veľmi hlboko založená, pričom najhlbšia stanica sa nachádza až 120 metrov pod zemou. Každú trasu tvoria dva jednokoľajové tunely, stanice majú ostrovné nástupištia. Tie sú s povrchom spojené pomocou estakádových tunelov a ich konštrukcia umožňuje prípadné využitie v čase vojny ako kryty pre civilné obyvateľstvo. Výzdoba staníc je vo veľmi honosnom štýle socialistického realizmu s mozaikami, sochami a stenami obloženými dekoratívnymi druhmi kameňa.

Na rozdiel od všetkých miest sveta, kde názvy staníc zodpovedajú ich geografickému umiestneniu, tu sú všetky bez výnimky pomenované ideologicky podľa komunistických tém.

## Vozidlový park
V prevádzke sú vlaky čínskej a nemeckej výroby, v čase otvorenia jazdili východonemecké. Vo vlakoch na miestach určených na reklamu sú umiestnené portréty vodcu krajiny Kim Čong-ila a jeho otca Kim Ir-Sena.

## Dejiny
História tejto prevádzky začala v roku 1968, počas piatich rokov bol sprevádzkovaný prvý úsek s dĺžkou  so 6 stanicami na linke Čolima. Výstavba sa nezaobišla bez komplikácií, v roku 1971 došlo k nešťastiu pri razení tunela pod riekou Tedong. Podľa niektorých zdrojov tu zomrelo až 100 robotníkov, tunel zatiaľ nebol prerazený a kvôli tomu neexistuje spojenie medzi brehmi rieky. Celkovo bolo medzi rokmi 1973 a 1987 otvorených 5 úsekov, sieť sa rozrástla na  so sedemnástimi stanicami. Vzhľadom na zložitú ekonomickú situáciu krajiny výstavba nepokračuje, plánuje sa však tretia linka, čím by v centre mesta vznikol prestupný trojuholník ako napríklad v Prahe alebo Kyjeve.

## Iné projekty

## Externé odkazy
* Stránka detailne zameraná na Pchjongjanské metro s mnohými fotografiami  
* Profil prevádzky na stránkach Urbanrail.net  

Kategória:Doprava v Pchjongjangu
Pchjongjang
Klačno

**Klačno** je najmladšie sídlisko v Ružomberku a zároveň aj najľudnatejším sídliskom. 

S jeho budovaním sa začalo v 70. rokoch 20. storočia. Bolo vybudované na močiaroch a pôvodne malo slúžiť pre ubytovanie zamestnancov bavlnárskych závodov a Severoslovenských celulózok a papierní v Ružomberku.

Kategória:Sídliská na Slovensku
Kategória:Ružomberok
Hrabovo (Ružomberok)

[náhľad|Vodná nádrž Hrabovo, v pozadí lanovka na [Malinné (lyžiarske stredisko)|Malinô-Brdo]]
náhľad|Panoráma časti Hrabovo

**Hrabovo** je prímestská časť nachádzajúca sa na západe Ružomberka. So vznikom súvisí vybudovanie vodného diela v oblasti pre účely zásobovania bavlnárskych závodov. K rozvoju prispel cestovný ruch, ktorý súvisel s budovaním lyžiarskeho strediska na Maline-Brde. V roku 1964 bola z Hrabova vybudovaná kabínková lanovka na Malinô-Brdo. Hrabovo dnes slúži nielen ako dolná stanica spomínanej lanovky, ale aj ako východisko do Veľkej Fatry. Okrem chatovej oblasti sa tu nachádzajú aj mnohé plochy na rekreáciu a šport. V súčasnosti sa v okolí vodnej nádrže realizuje stavba rekreačných budov.

## Externé odkazy
* Poloha na turistickej mape

Kategória:Ružomberok
Kategória:Osady na Slovensku
Jazierce

260px|thumb|right|Jazierce - pohľad na jeden z početných vodných tokov s typickou vegetáciou
**Jazierce** (názov je jednotné číslo) sú jedna z osád na juhu Ružomberka. Nachádzajú sa v jednej z početných doliniek Veľkej Fatry. V minulosti tu bolo vybudované rekreačné stredisko slúžiace ako pioniersky tábor. Neskôr toto stredisko slúžilo ako záchytný azylový tábor pre utečencov. 

Z prírodného hľadiska má oblasť Jazierca krasový charakter a patri do Demänovského krasu podobne ako všetky ostatné oblasti v okolitom regióne. Dôkazom sú drobné masívy pozostávajúce z travertínu, nachádzajúce sa v ústí doliny. Na toto podložie sa viaže zaujímavá vegetácia typická pre tento biotop. Najväčšou zaujímavosťou tejto oblasti sú však početné vyvieračky, ponory a drobné jazierka, ktoré dávajú celej oblasti typický vzhľad aj názov. Celá oblasť je vďaka svojmu pevnému travertínovému podložiu bohatou zásobárňou pitnej vody. Svoju zásobáreň tu má ružomberská sódovkáreň.

Kategória:Ružomberok
Kategória:Osady na Slovensku
Allegheny Observatory

**Allegheny Observatory** je americké observatórium (River View Park pri Pittsburghu, Pennsylvánia; -80,0°1,3'; +40°29,0'; 370 m). V činnosti je od 15. februára 1859. Okrem iného sa zaoberá aj výskumom extrasolárnych planét.

## Vybavenie
* 76 cm refraktor (od r. 1914), 
* 78 cm reflektor (od r. 1906), 
* 33 cm vizuálny Clarkov refraktor

## Externé odkazy

*Allegheny Observatory

Kategória:Astronomické observatóriá v USA
Kategória:Stavby v Pensylvánii
Kategória:National Register of Historic Places
Almukantarát

**Almukantarát** alebo **azimutálna kružnica** je každá vedľajšia kružnica na nebeskej sfére rovnobežná s horizontom. Hviezdy, ktoré ležia na tom istom almukantaráte, majú rovnakú výšku (nad obzorom).

Kategória:Sférická astronómia
Hrabovo

**Hrabovo** môže byť:
*osada v Kalinove, pozri Hrabovo (Kalinovo)
*osada v Ružomberku, pozri Hrabovo (Ružomberok)
*chránené územie, pozri Hrabovo (prírodná rezervácia)
Century Media

**Century Media** (celým názvom *Century Media Records*) je nezávislá hudobná nahrávacia spoločnosť s pobočkami v ôsmich krajinách sveta (Spojené štáty, Nemecko, Spojené kráľovstvo, Austrália, Švédsko, Taliansko, Francúzsko, Holandsko). Založená bola v roku 1988 a orientuje sa na metalové hudobné skupiny, najmä žánre ako power, death a black metal, no nájde sa aj viacero výnimiek.

Za najväčší úspech spoločnosti sú v súčasnosti považované skupiny Lacuna Coil (ktorej album *Comalies* sa stal najlepšie predávaným v histórii Century Media) a Shadows Fall.

## Skupiny pod Century Media
Zoznam skupín nahrávajúcich pod Century Media Records uvedený na oficiálnej stránke:

### A
* Aborted
* Angel Dust
* Arch Enemy

### B
* Backyard Babies
* Becoming The Archetype
* Bloodbath
* Borknagar
* Brand New Sin

### C
* Celtic Frost
* Cronian
* Cryptopsy

### D
* Dark Fortress
* Dark Tranquillity
* Dead Poetic
* Despised Icon
* Diecast
* Distant
* Dragonland
* Dream Evil

### E
* Entwine
* Extol

### F
* Fear My Thoughts
* Finntroll
* Fireball Ministry
* Firewind
* Flowing Tears
* Fu Manchu

### G
* God Forbid
* Grave
 
### H
* He Is Legend
* Heaven Shall Burn
* Himsa

### I
* Iced Earth
* Ignite
* Into Eternity

### J
* Jag Panzer

### K
* Krisiun

### L
* Lacuna Coil
* Lorna Shore
* Lullacry

### M
* Machine Men
* Maroon  	
* Mercenary
* Moonspell
* Morgoth

### N
* Naglfar
* Napalm Death
* Nevermore
* Nocturnal Rites
* Norma Jean

### O
* Old Man's Child
* Orphaned Land

### P
* Paradise Lost
* Poisonblack

### S
* Samael
* Sentenced
* Shadows Fall
* Sick Of It All
* Stampin' Ground
* Strapping Young Lad
* Sworn Enemy

### T
* Tad Morose
* Terrorizer
* The Chariot
* The Gathering
* The Haunted
* The Showdown
* Tiamat
* Turisas

### U
po slovensky

### V
* Vital Remains

### W
* Witchery
* Wolf

## Externé odkazy
* www.centurymedia.com - oficiálna stránka spoločnosti

Kategória:Nahrávacie spoločnosti
Kategória:Hudobné vydavateľstvá
Soulské metro

right|thumb|Stanica metra v Soule
thumb|Trasy metra v Soule

**Soulské metro** () je systém podzemných rýchlodráh v jukohórejskom meste Soul a okolí. Patrí medzi najzaťaženejšie metrá na svete, denne prepraví vyše 8 miliónov cestujúcich na desiatich linkách. Systém obsluhuje Soul, okolitú provinciu Kjonggido a mesto Inčhon, pričom sa napája aj na sieť podzemnej rýchlodráhy v tomto meste. Od roku 2005 obsluhuje provincie Čhonan a Čungnam.

Celková dĺžka liniek je okolo 287 km okrem liniek Korail. Okolo 70 percent celkovej dĺžky tratí sa nachádza pod zemou.

## Dejiny
Predchodca metra, systém Korail, začal jazdiť na Linke 1 v roku 1974. Linky 2, 3 a 4 boli otvárané koncom 70. rokoch a v 80. rokoch 20. storočia. Spoločnosť SMRT bola založená v roku 1994 na prevzala prevádzku liniek 5 až 8.

## Linky

Soul
Kategória:Doprava v Soule
Inčchon

**Inčchon** (인천 / 仁川) je metropolitné mesto v Kórejskej republike, ktoré má rozlohu 964,53 km² a vyše 2,6 milióna obyvateľov. Nachádza sa tu hlavný prístav západného pobrežia Kórejskej republiky neďaleko Soulu.

V meste existuje podzemná rýchlodráha, ktorá je napojená na rýchlodráhu v Soule, hlavnom meste republiky.

Kategória:Mestá v Kórejskej republike
Brie (syr)

**Brie** je mäkký syr s plesňovou kôrou. Pôvodný brie pochádzal z francúzskeho departementu Seine-et-Marne. Jeho dnešnými nástupcami sú Brie de Meaux a Brie de Melun z rovnakého departmentu. *Brie de Meaux* sa predáva v tvare ploských okrúhlych bochníkov vážiacich 908 g až 3,2 kg. Má bielu kôru s ružovkastobéžovým mramorovaním, ktorým sa líši od mnohých napodobenín. Cesto je lesklej slamovožltej farby, ktorá sa prehlbuje do teplej slonovinovej. 

Vyzretý syr sa môže na reze odúvať, ale nerozteká sa. Brie môže mať pivničnú arómu, prípadne arómu pražených orieškov a niekedy jemný zápach čpavku. Chuť je veľmi komplexná s orieškovou až ovocnou príchuťou. *Brie de Melun* je trocha menší a zreje dlhšie ako Brie de Meaux. Má veľmi tmavo mriežkovanú kôru iba s nepatrnými náznakmi bielej farby. Cesto je zlatožlté. Aróma a chuť sú výraznejšie a rustikálnejšie ako pri Brie de Meaux.

Tradičný brie môže byť vyrobený z pasterizovaného aj nepasterizovaného mlieka. Tvaroh sa nereže ani netlačí. Umenie  výroby spočíva v naberaní vrstiev tvarohu do syrárskych foriem a v odstraňovaní srvátky. Vyformované syry sa ukladajú na slamené rohože a pravidelne sa otáčajú. Po týždni sa postriekajú penicilínovou plesňou a nechajú sa zrieť pri určitej teplote, kým nie sú hotové.

## Iné projekty

Kategória:Francúzske syry
Kategória:Syry z kravského mlieka
World Future Society

**World Future Society** **WFS** - Svetová futurologická spoločnosť je  nezisková a vzdelávacia organizácia zameraná na rozvoj futurológie a aktivít spojených so skúmaním budúcnosti. 
WFS založil v roku 1966 americký futurológ Edward Cornish v meste Washington DC v USA. WFS sídli od roku 1992 v Bethesde v štáte Maryland v USA. Združuje individuálnych a kolektívnych členov z celého sveta. 

## Aktivity
Každoročne usporadúva výročnú konferenciu v niektorom americkom alebo kanadskom veľkomeste. Prvá takáto konferencia sa konala v roku 1971 vo Washingtone DC v USA. Od roku 1967 vydáva dvojmesačne časopis The Futurist, mesačne Future Survey - časopis abstraktov futurologickej literatúry, štyrikrát ročne Futures Research Quarterly - časopis odborných článkov o budúcnosti, od roku 1997 občasník Future Times, elektronický spravodaj Futurist Update a od roku 1995 prevádzkuje svoju webovú stránku www.wfs.org. WFS má 117 kapitol v 39 štátoch sveta. Jej aktivity sú globálne i lokálne. Vydáva knihy a publikácie o budúcnosti.

## Odkazy

* http://www.wfs.org

Kategória:Futurologické organizácie
World Futures Studies Federation

**World Futures Studies Federation** WFSF - Svetová federácia štúdií budúcnosti je medzinárodná futurologická organizácia. Bola založená v roku 1974 ako World Federation of Future Research. Združuje jednotlivcov a organizácie zaoberajúce sa futurológiou a štúdiami budúcnosti. Organizuje svetové konferencie WFSF. Sekretariát WFSF sa pravidelne presúva. V súčasnej dobe sídli v meste Dublin v Írsku. Štyrikrát ročne vydáva spravodaj Futures Bulletin. Prezidentom WFSF je Fabienne Goux-Baudimentová z Francúzska a generálnym sekretárom je John Ratcliffe z Írska.

## Externé odkazy
* http://www.wfsf.org

Kategória:Futurologické organizácie
Frankfurtské metro

80px|left
300px|right|thumb|Stanica Ostbahnhof

300px|right|thumb|Mapa siete

**Frankfurtské metro** (nem. *Frankfurt U-Bahn*) je sieť podzemnej rýchlodráhy vo Frankfurte nad Mohanom, ktorá je doplnená o systém ľahkého metra a električkovú sieť. Nemecký názov pochádza z nemeckého slova pre metro, *U-Bahn*. Prevádzkuje ho spoločnosť *Verkehrsgesellschaft Frankfurt*, ktorá je súčasťou združenia *Rhein-Main-Verkehrsverbund*.

## Linky a trate
Sieť pozostáva z troch tratí, na ktorých premáva 7 liniek.

### Trať A
;Linka U1: Südbahnhof—Ginnheim
;Linka U2: Südbahnhof—Bad Homburg-Gonzenheim
;Linka U3: Südbahnhof—Oberursel-Hohemark
;Linka U8: Südbahnhof—Riedberg

### Trať B
;Linka U4: Bockenheimer Warte—Seckbacher Landstraße—Enkheim
;Linka U5: Hauptbahnhof—Preungesheim

### Trať C
;Linka U6: Heerstraße—Ostbahnhof
;Linka U7: Hausen—Enkheim

### Trať D
;Linka U9: Ginnheim—Riedberg—Nieder-Eschbach

## Iné projekty

Frankfurt
Kategória:Doprava vo Frankfurte nad Mohanom